Document ID: /roh_data/filtered/fineweb-2-filterrobots_roh.jsonl.gz/52971

La Fonoteca naziunala svizra collecziunescha, documentescha e renda accessibels al public tut ils portatuns che han tras lur cuntegn in liom cun l'istorgia e la cultura da noss pajais. L'activitad da collecziun ha cumenzà l'onn 1986. Ils documents collecziunads vegnan documentads e cataloghisads en la banca da datas FN-Base ed arcunads en ils archivs climatisads da nossa instituziun.
Il departament tecnic ed informatic exequescha las lavurs da copia e restauraziun, è responsabel per la digitalisaziun e per il sistem d'archivaziun dals documents digitals. El sa dirigia tenor il svilup tecnic dal mund dal sun ed offra consultaziuns e diversas prestaziuns tecnicas.